**Ivan Sproule** (født 18. februar 1981 i Castlederg i County Tyrone) er en nordirsk profesjonell fotballspiller som nå spiller for den skotske eliteserieklubben Hibernian, etter at han i april 2011 ble fristilt av den engelske Championship-klubben Bristol City. Sproule er en vingspiller som er mest kjent for sin høye fart, og han ble først profesjonell etter at han signerte for det skotske elitelaget Hibernian i januar 2005, bare én måned før han fylte 24 år. Hans tidlige spillerkarriere ble tilbrakt hos Omagh Town og Institute, som er nonamatørklubber i den nordirske fotballserien. Han kombinerte det å spille fotball med sin fulltidsjobb som ingeniør.

Klubbkarriere
-------------

### Hibernian

Scottish Premier League-klubben Hibernian inviterte ham på prøvespill i januar 2005, der han imponerte manager Tony Mowbray og signerte som fulltids profesjonell på en korttidskontrakt til slutten av 2004-2005-sesongen. Det betydde at han måtte slutte i sin dagsjobb som fabrikkingeniør. Hibs betalte Institute en overgangssum på £5.000.

Gamblingen med å signere en spiller fra amatørfotballen i Nord-Irland viste seg å gi avkastning både for Sproule og Hibs. Selv om han hadde en litt svak start med Hibs, og det gikk rykter om at han ville dra tilbake til Nord-Irland, scoret han ett av målene i en 3–1-seier over Celtic på Celtic Park. Sproule ble tilbudt en forlengelse av kontrakten, som han skrev under på.

Sproule fikk store overskrifter i august 2005 med å score alle målene i en 3–0 seier over de skotske ligamestrene Rangers på Ibrox Stadium. Hans gode spill resulterte i at han også ble knyttet til en millionovergang til den ukrainske klubben FC Dnipro Dnipropetrovsk, som hadde spilt mot Hibs i UEFA-cupen.

Sproule forårsaket ytterligere skade for Rangers ved å hjelpe Hibs til å slå dem ut av den skotske FA-cupen i 2005-2006. Sproule scoret ett mål og la opp til et annet da Hibs igjen vant 3–0 på Ibrox. Han var en del av laget som vant ligacupfinalen i mars 2007. Totalt hadde Sproule 94 førstelagsopptredener for Hibs og scoret 18 mål.

### Bristol City

Sproule sluttet seg til Bristol City på en treårskontrakt den 27. juni 2007 for en ukjent overgangssum, som er antatt å ha ligget rundt £500.000. Den første sesongen hos Bristol City ble meget vellykket for Sproule, men da klubben og manager Gary Johnson gikk hver sine veier, falt Sproule ut av førstelagsoppstillingene, og han var på utlån i to andre klubber.

### Hibernian (andre periode)

I april 2011 var Sproule i forhandlingssamtaler med manager Colin Calderwood i Hibernian, og én måned senere signerte Sproule igjen for den klubben som opprinnelig hadde gjort ham til profesjonell fotballspiller.

Referanser
----------

1. 1 2 3  «Ivan Sproule». Irish Football Association website. Arkivert fra originalen 4. mai 2008.  «Arkivert kopi». Arkivert fra originalen 4. mai 2008. Besøkt 7. mai 2011.
2. ↑  
Gordon, Phil (27. november 2005). «Sproule's Best efforts can harm McLeish». The Independent on Sunday. Besøkt 15. februar 2009.
3. 1 2 3  Beuzelin admits high expectations, BBC Sport, 1. desember 2005.
4. ↑  «Sproule joins Scottish club Hibs». BBC Sport website. 28. januar 2005.
5. ↑  «Hibs' Ivan the Incredible». *Scotland On Sunday*. 28. august 2005. Arkivert fra originalen 9. juni 2011. Besøkt 7. mai 2011.
6. ↑  «Celtic 1–3 Hibernian». BBC Sport website. 30. april 2005.
7. ↑  «Rangers 0–3 Hibernian». BBC Sport website. 27. august 2005.
8. ↑  «Rangers 0–3 Hibernian». BBC Sport website. 4. februar 2006.
9. ↑  «Bristol City sign Hibs' Sproule». BBC Sport website. 28. juni 2007.

Eksterne lenker
---------------

* (en) Ivan Sproule – Transfermarkt Rediger på Wikidata

* (en) Ivan Sproule – national-football-teams.com Rediger på Wikidata

* (en) Ivan Sproule – WorldFootball.net Rediger på Wikidata

* (en) Ivan Sproule – Soccerbase.com Rediger på Wikidata

* (en) Ivan Sproule – EU-Football.info Rediger på Wikidata

* (en) Ivan Sproule – FBref Rediger på Wikidata
* Ivan Sproule profile at bcfc.co.uk